Pe 3 și 4 octombrie, două echipe de jurnaliști ruși de la postul NTV, care au venit în Moldova să facă un reportaj despre protestele de la Chișinău au fost reținute de polițiștii de frontieră la Aeroportul Internațional Chișinău, prima pentru ca nu ar fi avut acreditare iar a doua pentru că ar fi încălcat legislația Republicii Moldova. Pe 7 octombrie alți doi jurnaliști ruși de la postul de televiziune Rossia 24 au fost întorși din drum de pe Aeroportul din Chișinău. Aceștia urmau să transmită de la meciul de fotbal Moldova – Rusia din Preliminariile Campionatului European de Fotbal 2016. A doua zi, însărcinatul cu afaceri al Republicii Moldova în Rusia, Eduard Melnic, a fost convocat joi la sediul Ministerului de Externe al Rusiei.